آدم جی حاجی داؤد

سر آدم جی حاجی داؤد  (پیدائش: 30 جون، 1880ء - وفات: 26 جنوری، 1948ء) ہندوستان کے مشہور و معروف تاجر، صنعت کار، مخیر شخصیت اور تحریک پاکستان کے اکابرین میں شامل تھے۔ وہ پٹ سن کی صنعت کے بادشاہ کہلاتے تھے۔ مسلم کمرشل بینک اور آدم جی انشورنس کمپنی کے بانی تھے۔

حالات زندگی 
سر آدم جی حاجی داؤد 30 جون، 1880ء کو جیت پور، گجرات (موجودہ بھارت) میں پیدا ہوئے تھے۔ خاندانی ماحول کی وجہ سے ابتدا ہی سے تجارت کی طرف راغب ہوئے اور غیر منقسم ہندوستان کے بڑے تاجروں میں شمار ہوئے۔ انہوں نے قائد اعظم محمد علی جناح کی ہدایت پر روزنامہ ڈان کی نئی دہلی سے اشاعت میں ہاتھ بٹایا اور کل ہند مسلم ایوانِ تجارت کی تنظیم قائم کی۔ وہ پٹ سن کی صنعت کے بے تاج بادشاہ کہلاتے تھے اور آدم جی انشورنس اور مسلم کمرشل بینک کے بانی تھے۔ تقسیم ہند کے بعد انہوں نے اس نوزائیدہ مملکت پاکستان کی اقتصادی بنیادیں استوار کرنے میں اہم کردار ادا کیا۔

وفات 
سر آدم جی حاجی داؤد 26 جنوری، 1948ء کو کراچی، پاکستان میں انتقال کر گئے۔

حوالہ جات 

1880ء کی پیدائشیں
1948ء کی وفیات
آل انڈیا مسلم لیگ کے اراکین
پاکستانی صنعت کار
پاکستانی کاروباری شخصیات
پاکستانی مسلم شخصیات
پاکستانی ہمدرد عوام
کارکنان تحریک پاکستان
کراچی کی کاروباری شخصیات
گجراتی شخصیات
گجراتی نسل کی پاکستانی شخصیات
میمن شخصیات
نائٹس بیچلر
ہندوستانی نائٹ